Държавен вестник, бр. 105, 2020 г., стр. 43

БРОЙ  105	
Д Ъ Р Ж А В Е Н  В Е С Т Н И К 	
СТР.  43  
ни елементи, инсталация и оборудване, които 
възникват по време на изпълнението, рекон-
струкцията, поддържането, или премахването 
на сгради или строителни съоръжения, както 
и за поемане на натоварванията от прясно 
положен бетон за постоянни конструкции, до-
като достигнат достатъчна носимоспособност.
(2) Конструкцията на подпорните скелета 
трябва да бъде проектирана така, че всички 
товари, които действат върху нея, да се поемат 
от земната основа или от носеща допълнителна 
конструкция. Подпорните скелета се проекти-
рат съгласно изискванията за експлоатационни 
показатели и методи за проектиране на БДС 
EN 12812 „Подпорно скеле. Експлоатационни 
изисквания и основно проектиране“.
Чл. 26. (1) Класът за проектиране на под-
порното скеле (А или В) се обосновава със 
становище от проектанта по част „Конструк-
тивна“ на постоянния строеж и/или се посочва 
в ПБЗ при съобразяване с изискванията на 
чл. 9, за което се информират възложителят 
и лицето, упражняващо строителен надзор.
(2) Проект за подпорно скеле се изготвя 
за всички подпорни скелета от клас В. За 
подпорни скелета от клас А може да се раз-
работи проект по искане на възложителя или 
строителя.
 (3) За изготвяне на проекта изпълнителят 
на постоянния строеж може да представи 
специфични изисквания към заданието, вклю-
чително информация за монтажа, използва-
нето, демонтажа и натоварването, одобрени 
от възложителя и от лицето, упражняващо 
строителен надзор.
(4) При проектиране на подпорно скеле 
клас А се спазват изискванията на точки 4.2, 
5 и 7 от БДС EN 12812.
(5) Подпорните скелета от клас В1 се про-
ектират съгласно нормите за проектиране на 
видовете строителни конструкции, т. 4.3.1 и 
конкретизираните в нея части на Еврокод и 
подточки на т. 9 от БДС EN 12812. Скелетата 
от клас В2 се проектират съгласно нормите 
за проектиране на видовете строителни кон-
струкции в съответствие с изискванията на 
т. 4.3.2, 5, 6, 7, 8 и 9 от БДС EN 12812.
Чл. 27. Проектът за подпорното скеле се 
изработва от правоспособен проектант съ-
гласно изискванията на ЗКАИИП. 
Г л а в а  п е т а
ИЗИСКВАНИЯ ПРИ ПРОЕКТИРАНЕ НА 
НОСЕЩИ КУЛИ ОТ ГОТОВИ КОМПО-
НЕНТИ
Чл. 28. (1) Доставчикът на носещи кули 
от готови компоненти от стомана или алуми-
ниева сплав следва да предостави на проек-
танта ръководство с указания, което включва 
информация за:
1. якост, височина и носимоспособност, 
така че всяка конфигурация на кула да може 
да се използва безопасно;
2. указания за безопасен монтаж и демон-
таж на кули;
3. компоненти на кулите, както и теглото 
на компонентите;
4. данни за всяка изследвана конфигурация;
5. размери и указания за монтаж на ку-
лата на място, за да съответства точно на 
анализираната конфигурация, включително 
въздействия и комбинации от въздействия;
6. конструктивните данни, установени 
от изчислението и протокола от изпитване, 
съгласно изискванията на БДС EN 12813 и 
декларация за използвана теория от първи 
или втори ред.
(2) За носещите кули от готови компонен-
ти от стомана или от алуминиева сплав се 
отнасят всички приложими изисквания към 
проектната и техническата документация на 
подпорните скелета.
Чл. 29. (1) Носещите кули от готови компо-
ненти от стомана или от алуминиева сплав се 
проектират съгласно конструктивните данни 
за коравина и носимоспособност, методите за 
анализ на изчислителната носимоспособност 
на кула, подробни и общи изпитвания съглас-
но БДС EN 12813 „Временни съоръжения за 
строителство. Носещи кули от готови ком-
поненти. Специфични методи за проектиране 
на конструкцията.“
(2) Изискванията към конструкцията и ма-
териалите за конструкцията са съгласно БДС 
EN 12812, а изпитванията са в съответствие 
с БДС EN 12811-3.
(3) Проектът се изработва от правоспособен 
проектант съгласно изискванията на ЗКАИИП.
Г л а в а  ш е с т а
ИЗИСКВАНИЯ ПРИ МОНТАЖ, ДЕМОН-
ТАЖ И ПРИЕМАНЕ НА СКЕЛЕТА
Раздел I
Общи изисквания при монтаж и демонтаж 
на скелета
Чл. 30. (1) Монтажът на скелето започва 
след съставянето на протокол за предаване и 
приемане на техническата документация на 
скелето съгласно приложение № 4, подписан 
от доставчика или производителя на скелето, 
възложителя, строителя, подизпълнителя на 
скелето, когато такъв се предвижда, и стро-
ителния надзор на постоянния строеж. Тех-
ническата документация се предава в обема 
на точки от 1 до 3 включително съгласно 
чл. 16, съответно чл. 24, в зависимост от вида 
на скелето.
(2) Монтажът, експлоатацията, измененията 
и демонтажът на скелетата се изпълняват в 
съответствие с техническата документация по